b'\n_START_ARTICLE_\nSplav\n_START_SECTION_\nSlovenija\n_START_PARAGRAPH_\nV Sloveniji je splav na zahtevo zakonit. Leta 2011 je bilo v Sloveniji izvedenih 4236 umetnih splavov, 2010 pa 4328.\n_START_SECTION_\nZakonodaja\n_START_PARAGRAPH_\nPo svetu so zakoni o umetnem splavu razli\xc4\x8dni in segajo od popolne nelegalnosti, do legalnosti v dolo\xc4\x8denih primerih (ogro\xc5\xbeenost matere, po\xc5\xa1kodbe zarodka, dru\xc5\xbebeni dejavniki, posilstvo), do legalnosti splava na zahtevo._NEWLINE_V sodobni zakonodaji v Evropski Uniji edino zakonodaja Malte prepoveduje umetni splav v vseh primerih, celo v primeru ogro\xc5\xbeenosti \xc5\xbeivljenja matere._NEWLINE_V Republiki Sloveniji je bil z Ustavo leta 1991 potrjena v Jugoslaviji dose\xc5\xbeena pravica do svobodnega odlo\xc4\x8danja o rojstvu otrok (55. \xc4\x8dlen), kot osnovna \xc4\x8dlovekova pravica._NEWLINE_Leta 1948 je N\xc3\xbcrnber\xc5\xa1ki voja\xc5\xa1ki tribunal potrdil v zadevi Zdru\xc5\xbeene dr\xc5\xbeave pr. Greifelt in soobto\xc5\xbeeni, da je prisiljevanje \xc5\xbeensk v splav (na primer na rasni osnovi) hudodelstvo zoper \xc4\x8dlove\xc4\x8dnost. Ulrich Greifelt je bil vodja Centralnega urada za vpra\xc5\xa1anja rase in naselitve (RuSHA,Rasse- und Siedlungshauptamt) .'